2.

Príloha II sa mení a dopĺňa takto: a) Opis poradového čísla 43 sa nahrádza takto: „Poradové číslo 43 – Celková zastrešená plocha: vyjadrená v ároch, na ktorej sa môžu v zásade pestovať plodiny typu 5, t. j. plodiny 138, 141 a 156, ako aj plodiny 143, 139, 285 a 157 typu 5. ‚Zastrešená‘ plocha predstavuje skleníky, trvalé pareniská a prístupné tunely, ale nezahŕňa plastové tunely, do ktorých sa nedá vojsť, zvony alebo iné prenosné pareniská (pozri definíciu plodín 138, 141 a 156 v tabuľke K). ‚Celková’ plocha predstavuje celkovú ‚zastrešenú’ plochu zeme bez ohľadu na jej použitie (čiže vrátane chodníkov). Pre ‚viacposchodové’ skleníky sa povrchová plocha počíta len raz.“ b) Opis poradového čísla 44 sa nahrádza takto: „Poradové číslo 44 – Oblasť štrukturálnych fondov: treba uviesť, či sa väčšina využívanej poľnohospodárskej plochy podniku nachádza v oblasti, na ktorú sa vzťahujú ustanovenia článkov 5, 6 alebo 8 nariadenia (ES) č. 1083/2006. Treba použiť tieto čísla kódov: 5= väčšina využívanej poľnohospodárskej plochy podniku sa nenachádza v oblasti, na ktorú sa vzťahujú ustanovenia článkov 5, 6 alebo 8 nariadenia (ES) č. 1083/2006; 6= väčšina využívanej poľnohospodárskej plochy podniku sa nachádza v oblasti cieľa Konvergencia v zmysle nariadenia (ES) č. 1083/2006, a najmä jeho článku 5; 7= väčšina využívanej poľnohospodárskej plochy podniku sa nachádza v oblasti cieľa Regionálna konkurencieschopnosť a zamestnanosť v zmysle nariadenia (ES) č. 1083/2006, a najmä jeho článku 6; 8= väčšina využívanej poľnohospodárskej plochy podniku sa nachádza v oblasti, oprávnenej na poskytnutie prechodnej podpory v zmysle článku 8 nariadenia (ES) č. 1083/2006.“ c) Za poradové číslo 45 sa vkladá toto poradové číslo 46: „Poradové číslo 46 – Iné zárobkové činnosti priamo súvisiace s podnikom: uvedie sa ako percentuálne rozpätie, ktoré vyjadruje podiel z obratu pochádzajúceho z iných zárobkových činností priamo súvisiacich s podnikom v rámci celkového obratu podniku. Treba použiť tieto čísla kódov: 1= ≥ 0 až ≤ 10 % 2= > 10 % až ≤ 50 % 3= > 50 % až < 100 %“ d) Bod 113 sa nahrádza takto: „113. Z toho: podrobnosti k celkovému údaju v položke 112 1. Kategórie hospodárskych zvierat (kódy 22 až 50 zodpovedajúce príslušným položkám v tabuľke D) s výnimkou dotácií na hovädzí dobytok v ďalej uvedenom kóde 700. 2. Produkty (kódy 120 až 314 zodpovedajúce príslušným položkám alebo podpoložkám v tabuľke K) s výnimkou platieb prémií na bielkovinové plodiny v kóde 600 a platieb v ďalej uvedených kódoch 670 a 680. Platby treba uviesť len raz (buď v príslušnej položke alebo podpoložke), aby sa nezapočítali dvakrát. 3. Osobitné kódy uvedené v tomto zozname: — kód 600 sa vzťahuje na platbu prémie na bielkovinové plodiny na základe nariadenia (ES) č. 73/2009. Túto sumu treba uviesť aj v tabuľke M, — kód 670 sa vzťahuje na pomoc v rámci režimu jednotnej platby na základe nariadenia (ES) č. 73/2009. Túto celkovú sumu a podrobnosti treba uviesť aj v tabuľke M, — kód 680 sa vzťahuje na pomoc v rámci režimu jednotnej platby na plochu na základe nariadenia (ES) č. 73/2009. Túto celkovú sumu treba uviesť aj v tabuľke M, — kód 700 sa vzťahuje na celkové priame platby na hovädzie a teľacie mäso na základe nariadenia (ES) č. 73/2009. Túto celkovú sumu a podrobnosti treba uviesť aj v tabuľke M, — kód 800 sa vzťahuje na agro-enviromentálne platby a platby na blaho zvierat na základe nariadenia (ES) č. 1698/2005, — kód 810 sa vzťahuje na platby v rámci Natura 2000 na základe nariadenia (ES) č. 1698/2005 a platby súvisiace so smernicou 2000/60/ES, — kód 820 sa vzťahuje na platby za prírodné znevýhodnenie v horských oblastiach a platby v ostatných znevýhodnených oblastiach na základe nariadenia (ES) č. 1698/2005, — kód 830 sa vzťahuje na podporu poskytnutú na splnenie noriem na základe právnych predpisov Spoločenstva v súlade s nariadením (ES) č. 1698/2005, — kód 835 sa vzťahuje na podporu na náklady za využitie poradenských služieb na základe nariadenia (ES) č. 1698/2005, — kód 840 sa vzťahuje na podporu na účasť poľnohospodárov na programoch kvality potravín na základe nariadenia (ES) č. 1698/2005, — kód 900 sa vzťahuje na podporu poskytnutú na prvé zalesnenie poľnohospodárskej pôdy na základe nariadenia (ES) č. 1698/2005, — kód 910 sa vzťahuje na inú podporu lesného hospodárstva (platby v rámci Natura 2000, lesnícko-enviromentálne platby, podpora na obnovu potenciálu lesného hospodárstva a zavádzanie preventívnych opatrení) na základe nariadenia (ES) č. 1698/2005, — kód 921 sa vzťahuje na podporu mliekarenského sektora na základe článku 68 ods. 1 písm. a) a b) nariadenia (ES) č. 73/2009, — kód 922 sa vzťahuje na podporu sektora hovädzieho mäsa na základe článku 68 ods. 1 písm. a) a b) nariadenia (ES) č. 73/2009, — kód 923 sa vzťahuje na podporu sektora ovčieho a kozieho mäsa na základe článku 68 ods. 1 písm. a) a b) nariadenia (ES) č. 73/2009, — kód 924 sa vzťahuje na podporu sektora ryže na základe článku 68 ods. 1 písm. a) a b) nariadenia (ES) č. 73/2009, — kód 925 sa vzťahuje na podporu iných plodín na základe článku 68 ods. 1 písm. a) nariadenia (ES) č. 73/2009, — kód 926 sa vzťahuje na podporu iných zvierat na základe článku 68 ods. 1 písm. a) nariadenia (ES) č. 73/2009, — kód 927 sa vzťahuje na inú podporu na základe článku 68 nariadenia (ES) č. 73/2009, na ktorú sa nevzťahujú kódy 921 až 926 ani 928, — kód 951 sa vzťahuje na granty a dotácie na živočíšnu výrobu nezaradené do uvedených kódov, — kód 952 sa vzťahuje na granty a dotácie na poľnohospodárske plodiny nezaradené do uvedených kódov, — kód 953 sa vzťahuje na granty a dotácie na rozvoj vidieka nezaradené do uvedených kódov, — kód 998 zahŕňa platby za škody v prípade živelných pohrôm, vyrovnávacie platby od verejných orgánov za straty na produkcii alebo škody na výrobných prostriedkoch. (V prípade kompenzácií zo súkromného poistenia sa použije položka 181 v tabuľke K), — kód 999 zahŕňa granty a dotácie výnimočného charakteru (napr. agro-monetárnu kompenzáciu). Vzhľadom na ich výnimočný charakter sa tieto platby zaznamenávajú na základe hotovosti, — Kódy 1052 a 2052 sa vzťahujú na náhrady za ukončenie výroby mlieka. Ročné platby sa zaznamenávajú v rámci kódu 1052, jednorazové platby v rámci kódu 2052, — kód 950 sa používa na všeobecné dotácie, ktoré sa nedajú priradiť k žiadnej činnosti ani zaznamenať do niektorého z uvedených kódov.“ e) Bod 115 sa nahrádza takto: „115. Z toho: podrobné informácie k celkovej sume položky 114: 1. rozčlenené podľa typu nákladov (použijú sa kódy: 59 až 82, 84, 85, 87 a 89) 2. osobitné kódy uvedené v tomto zozname: — kód 928 sa vzťahuje na podporu na základe článku 68 ods. 1 písm. d) nariadenia (ES) č. 73/2009.“ f) Za bodom 119 v tabuľke „K. VÝROBA (okrem hospodárskych zvierat)“ sa druhý odsek nahrádza takto: „Samostatne treba zaznamenať údaje aj v prípade, ak sa rovnaká plodina pestuje ako zavlažovaná, aj ako nezavlažovaná.“ g) Bod 146 sa nahrádza takto: „146. Pôda ležiaca úhorom: zahŕňa všetku ornú pôdu začlenenú do systému striedania plodín, či už je obrábaná alebo nie je, avšak bez zámeru zberať z nej úrodu počas trvania jedného pestovateľského roka. Dodatočne zahŕňa všetky plochy ornej pôdy udržiavané v dobrých poľnohospodárskych a environmentálnych podmienkach stanovených v článku 6 nariadenia Rady (ES) č. 73/2009, v prípade že neexistoval zámer zberať úrodu počas trvania jedného hospodárskeho roka. Podpoložky položky 146 ‚Pôda ležiaca úhorom‘: 315. Pôda ležiaca úhorom, na ktorú sa nevzťahujú žiadne subvencie 316. Pôda ležiaca úhorom, na ktorú sa vzťahujú subvencie“ h) Bod 158 sa nahrádza takto: „158. Ostatné trvalé kultúry (vŕba, tŕstie, bambus, ďalšie druhy vŕb, vianočné stromčeky, atď.)“ i) V oddiele STĹPCE K TABUĽKE K sa text týkajúci Typu plodiny (stĺpec 2) a Chýbajúcich údajov (stĺpec 3) nahrádza takto: „Typ plodiny (stĺpec 2) Rozlišujú sa tieto typy plodín a zodpovedajúce kódy: Kód 0 : Tento kód sa používa v prípade produktov živočíšnej výroby, spracovaných produktov, zásob a vedľajších produktov. A. Poľné plodiny (vrátane čerstvej zeleniny, melónov a jahôd pestovaných na otvorenom priestranstve v striedavom systéme s poľnohospodárskymi plodinami). Kód 1 : Nezavlažované hlavné plodiny K hlavným plodinám patria: — jednodruhové plodiny, t. j. plodiny, ktoré sa ako jediné pestujú na danej ploche počas účtovného roka, — zmiešané plodiny: plodiny siate, pestované a zbierané spoločne a vytvárajúce zmes ako konečný produkt, — plodina, ktorá z plodín pestovaných postupne v priebehu účtovného roka na danej ploche zostáva najdlhšie v zemi. Kód 2 : Nezavlažované kombinované plodiny Plodiny pestované počas určitého obdobia spoločne na tej istej pôde, pričom každá obyčajne dáva samostatnú úrodu v priebehu účtovného roka. Celková plocha sa rozdelí medzi tieto plodiny úmerne k ploche, ktorú každá z nich skutočne zaberá. Kód 3 : Nezavlažované následné plodiny (medziplodiny) Plodiny pestované na danej ploche postupne počas účtovného roka, ktoré sa nepovažujú za hlavné plodiny. Kód 6 : Zavlažované hlavné a kombinované plodiny Kód 7 : Zavlažované následné plodiny Plodina sa považuje za zavlažovanú, ak sa voda bežne dodáva umelo. Tieto dva typy plodín sa uvádzajú, ak sú informácie dostupné v účtovných záznamoch. B. Záhradné plodiny a okrasné kvetiny pestované na otvorenom priestranstve Kód 4 : Čerstvá zelenina, melóny a jahody pestované v zeleninárskych záhradách na otvorenom priestranstve (pozri položku 137) a kvety a ozdobné rastliny pestované na otvorenom priestranstve (pozri položku 140). C. Plodiny pestované na zakrytom priestore Kód 5 : Čerstvá zelenina, melóny a jahody pestované na zakrytom priestore (pozri položku 138), kvety a ozdobné rastliny (jednoročné alebo trvalky) pestované na zakrytom priestore (pozri položku 141), trvalé plodiny pestované na zakrytom priestore (pozri položku 156). V prípade potreby aj položky 139, 143, 285 a 157. D. Energetické plodiny Kód 10 : Energetické plodiny Chýbajúce údaje (stĺpec 3) Kód 0 : Kód 0 sa uvádza v prípade, ak nechýbajú žiadne údaje. Kód 1 : Kód 1 sa uvádza v prípade, ak nie je uvedená plocha pokrytá plodinou (pozri stĺpec 4), napr. v prípade predaja predajných rastlinných výrobkov kúpených ako nepozberané plodiny na koreni alebo pochádzajúcich z pôdy príležitostne prenajatej na obdobie kratšie ako jeden rok a v prípade produkcie získanej spracovaním kúpených výrobkov živočíšnej alebo rastlinnej výroby. Kód 2 : Kód 2 sa uvádza pre plodiny, ktoré sú predmetom zmluvy, ak vzhľadom na podmienky predaja nie je možné uviesť skutočnú produkciu (stĺpec 5). Kód 3 : Kód 3 sa uvádza, ak vzhľadom na podmienky predaja nie je možné uviesť skutočnú produkciu a plodiny nie sú predmetom zmluvy. Kód 4 : Kód 4 sa uvádza, keď chýbajú údaje o ploche i skutočnej produkcii. Kód 5 : Kód 5 sa uvádza pre pestovanie mladých rastlín, ktoré ešte nedávajú úrodu. Kód 6 : Kód 6 sa uvádza v prípade, že kvôli neúrode, napríklad v dôsledku nepriaznivých poveternostných podmienok, sa zber neuskutočnil.“ j) Tabuľka M. PRIAME PLATBY podľa nariadenia (ES) č. 1782/2003 sa nahrádza takto: 600. Prémia na bielkovinové plodiny podľa nariadenia (ES) č. 73/2009 Prémia na bielkovinové plodiny sa uvádza aj v tabuľke J s kódom 600. 670. Režim jednotných platieb podľa nariadenia (ES) č. 73/2009 V stĺpci 4 (počet základných jednotiek pre platby): súčet položiek 671 a 672. V stĺpci 5 (celková pomoc): súčet položiek 671 až 674. Celková suma pomoci v rámci režimu jednotných platieb sa uvádza aj v tabuľke J s kódom 670. Podrobné údaje k položke 670 Položky Počet základných jednotiek pre platby Celková pomoc 671 Platby v súlade s režimom jednotných platieb, okrem platieb uvedených v položkách 672 a 674; vrátane platieb na lúky/trvalé pastviny, ak sa nerozlišujú povinné povinné 672 Platby v súlade s režimom jednotných platieb na lúky/trvalé pastviny nepovinné nepovinné 674 Platby v súlade s režimom jednotných platieb na základe špeciálnych oprávnení povinné povinné 680. Režim jednotnej platby na plochu podľa nariadenia (ES) č. 73/2009 Celková suma pomoci v rámci režimu jednotných platieb sa uvádza aj v tabuľke J s kódom 680. 700. Priame platby na produkciu hovädzieho mäsa podľa nariadenia (ES) č. 73/2009 Celková suma priamych platieb na hovädzie mäso sa uvádza aj v tabuľke J s kódom 700. V nasledujúcej tabuľke sú uvedené položky všetkých typov priamych platieb na hovädzie mäso podľa nariadenia (ES) č. 73/2009: Položky Počet základných jednotiek pre platby Celková pomoc 700 Celkové platby na hovädzie mäso (súčet položiek 710, 730, 740) — povinné 710 Osobitná prémia (súčet položiek 711 a 715) povinné povinné 711 Osobitná prémia na býky povinné povinné 715 Osobitná prémia na voly povinné povinné 730 Prémia na kravy bez trhovej produkcie mlieka (súčet položiek 731 a 735) — povinné 731 Prémia na kravy bez trhovej produkcie mlieka a jalovice povinné povinné 735 Prémia na kravy bez trhovej produkcie mlieka: dodatočná vnútroštátna prémia povinné povinné 740 Prémia za zabitie (súčet položiek 741 a 742) — povinné 741 Prémia za zabitie: od 1 do 7 mesiacov nepovinné povinné 742 Prémia za zabitie: 8 mesiacov a viac povinné povinné STĹPCE V TABUĽKE M Výrobok alebo kombinácia výrobkov (stĺpec 1) (Stĺpce 2 a 3): Nepoužité Počet základných jednotiek pre platby (stĺpec 4). Pre položky 600 až 634 a 680 sa uvádza plocha v ároch, na ktorú sa má výrobcovi vyplácať pomoc. Pre položky 710 až 742 sa uvádza počet zvierat, na ktoré sa prijímajú platby. Pre položky 670 až 672 sa uvádza počet aktivovaných oprávnení vyjadrený v ároch. Pre položku 674 sa uvádza počet špeciálnych oprávnení. Celková pomoc (stĺpec 5) Celková suma získanej pomoci alebo pomoci, na ktorú vzniklo v priebehu účtovného roka oprávnenie. (Stĺpce 6 až 10): Nepoužité.“